Cîmpeanu: Vaccinarea profesorilor în centre speciale ar putea începe săptămâna viitoare.
Decizia va fi luată luni, anunță ministrul Educației. Pentru programare, va trebui ca fiecare ISJ și fiecare universitate sa furnizeze cât mai rapid către DSP listele nominale cu personalul din Învățământ care dorește sa se vaccineze. Până acum s-au vaccinat 42.000 angajați ai sistemului de învățământ, din care 21.000 au făcut și rapelul.
Profesorii ar putea fi vaccinați prioritar începând de săptămâna viitoare, a anunțat, duminică, ministrul Educației, Sorin Cîmpeanu. Decizia va fi luată luni."Din analiza făcută astăzi, 21 februarie, împreuna cu CNACAV, rezultă că este posibil ca vaccinarea prioritară a personalului din sistemul de Învățământ să demareze chiar in aceasta săptămâna. O decizie se va lua in cursul zilei de mâine și va fi anunțată de CNACV", a spus ministrul Educației.Pentru programare, va trebui ca fiecare ISJ și fiecare universitate sa furnizeze cât mai rapid către DSP listele nominale cu personalul din Învățământ care dorește sa se vaccineze în aceste centre dedicate (grupat in funcție de varsta, sub și peste 55 ani)."Operațiunea va dura circa o săptămâna. Locațiile centrelor locale de vaccinare prioritară a personalului din invatamant sunt deja cunoscute (spre exemplu, pentru București, se are in vedere organizarea a 22 de linii de vaccinare in complexul ROMEXPO)", spune Sorin Cîmpeanu.Pana acum s-au vaccinat 42.000 angajați ai sistemului de învățământ, din care 21.000 au făcut și rapelul."Acest număr nu include personalul din invatamantul superior medical – personal care, deși este angajat in sistemul de invatamant, a fost integistrat la vaccinare in categoria “personal medical"", a precizat Cîmpeanu.În acest moment, în platforma de vaccinare s-au înregistrat 128.817 angajați din sistemul de invatamant (fără medicii din invatamantul superior medical).